CELEX: 62018CA0579
Language: el
Date: 2019-10-17 00:00:00
Title: Υπόθεση C-579/18: Απόφαση του Δικαστηρίου (ένατο τμήμα) της 17ης Οκτωβρίου 2019 [αίτηση του Cour d’appel de Liège (Βέλγιο) για την έκδοση προδικαστικής αποφάσεως] – Ministère public, Ministre des Finances du Royaume de Belgique κατά QC, Comida paralela 12 (Προδικαστική παραπομπή – Ειδικοί φόροι κατανάλωσης – Οδηγία 2008/118/ΕΚ – Άρθρα 8 και 38 – Οφειλέτης των ειδικών φόρων κατανάλωσης κατόπιν παράτυπης εισαγωγής προϊόντων στο έδαφος κράτους μέλους – Έννοια – Αστική ευθύνη εταιρίας για τις πράξεις που τέλεσε ο διαχειριστής της)

16.12.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 423/16
            
         
      Απόφαση του Δικαστηρίου (ένατο τμήμα) της 17ης Οκτωβρίου 2019 [αίτηση του Cour d’appel de Liège (Βέλγιο) για την έκδοση προδικαστικής αποφάσεως] – Ministère public, Ministre des Finances du Royaume de Belgique κατά QC, Comida paralela 12
      (Υπόθεση C-579/18) (1)
      
      (Προδικαστική παραπομπή - Ειδικοί φόροι κατανάλωσης - Οδηγία 2008/118/ΕΚ - Άρθρα 8 και 38 - Οφειλέτης των ειδικών φόρων κατανάλωσης κατόπιν παράτυπης εισαγωγής προϊόντων στο έδαφος κράτους μέλους - Έννοια - Αστική ευθύνη εταιρίας για τις πράξεις που τέλεσε ο διαχειριστής της)
      (2019/C 423/20)
      Γλώσσα διαδικασίας: η γαλλική
      
         Αιτούν δικαστήριο
      
      Cour d’appel de Liège
      
         Διάδικοι στην υπόθεση της κύριας δίκης
      
      Ministère public, Ministre des Finances du Royaume de Belgique
      
         κατά
      
      QC, Comida paralela 12
      
         Διατακτικό
      
      Το άρθρο 38 της οδηγίας 2008/118/ΕΚ του Συμβουλίου, της 16ης Δεκεμβρίου 2008, σχετικά με το γενικό καθεστώς των ειδικών φόρων κατανάλωσης και για την κατάργηση της οδηγίας 92/12/ΕΟΚ, σε συνδυασμό με το άρθρο 8, παράγραφος 2, της οδηγίας αυτής, έχει την έννοια ότι δεν αντιτίθεται σε εθνική ρύθμιση, όπως η επίμαχη στην υπόθεση της κύριας δίκης, η οποία, σε περίπτωση παράτυπης εισαγωγής στο έδαφος κράτους μέλους προϊόντων που υπόκεινται σε ειδικό φόρο κατανάλωσης και έχουν τεθεί σε ανάλωση σε άλλο κράτος μέλος, καθιστά αλληλεγγύως και εις ολόκληρον συνοφειλέτη των ειδικών φόρων κατανάλωσης ένα νομικό πρόσωπο, αστικώς υπεύθυνο για τα ποινικά αδικήματα που τέλεσε ο διαχειριστής του.
      
         (1)  ΕΕ C 427 της 26.11.2018.